stanford-oval/wikipedia huggingface dataset:
דראפט 2020 (WWE)
בחירות הדראפט > חופשיים

| מתאבק | מותג לפני הדראפט | סיבה לאי ההעברה | סטטוס מותג | תאריך | הערות |
| --- | --- | --- | --- | --- | --- |
| ריטליאיישן | Raw | הוסרה מקבוצת רטרביושן ולא נכללה בבחירות הדראפט (לילה 2) | NXT | 9 באוקטובר 2020 | הועברה ל-NXT תחת שם הבמה הקודם שלה "מרסדס מרטינז". |
| שורטי ג'י | סמאקדאון | לא נכלל בבחירות הדראפט (לילה 1) | סמאקדאון | 12 באוקטובר 2020 | הוכרז ברשתות החברתיות של ה-WWE. |
| לוצ'ה האוס פארטי (גראן מטאליק ולינסה דוראדו) | סמאקדאון | לא נכללו בבחירות הדראפט (לילה 1) | Raw | 12 באוקטובר 2020 | הוכרז במהלך הספיישל Monday Night Raw Watch Along של ה-WWE. |
| בילי קיי | Raw | לא נכללה בבחירות הדראפט (לילה 2) | סמאקדאון | 13 באוקטובר 2020 | הוכרז ברשתות החברתיות של ה-WWE. |
| אריק | Raw | לא נכלל בבחירות הדראפט (לילה 2) | Raw | 13 באוקטובר 2020 | הוכרז ברשתות החברתיות של ה-WWE. |
| טמינה | סמאקדאון | לא נכללה בבחירות הדראפט (לילה 2) | סמאקדאון | 13 באוקטובר 2020 | הוכרז ברשתות החברתיות של ה-WWE. |
| זלינה וגה | Raw | לא נכללה בבחירות הדראפט (לילה 2) | סמאקדאון | 13 באוקטובר 2020 | הוכרז ברשתות החברתיות של ה-WWE. |
| ג'ימי אוסו | סמאקדאון | לא נכלל בבחירות הדראפט | סמאקדאון | 23 באוקטובר 2020 | לא פעיל מאז מאי 2020 עקב פציעה בברך. חזר למותג סמאקדאון ב-23 באוקטובר 2020 פרק של התוכנית סמאקדאון כחלק מהעלילה עם אחיו, ג'יי אוסו, ורומן ריינס. |
| אנדרדה | Raw | לא נכלל בבחירות הדראפט (לילה 2) |  |  |  |
| בקי לינץ' | Raw | לא נכללה בבחירות הדראפט |  |  | בחופשת אמהות מאז מאי 2020. |
| ביג שואו | Raw | לא נכלל בבחירות הדראפט |  |  | עורך הופעות מזדמנות. |
| בו דאלאס | סמאקדאון | לא נכלל בבחירות הדראפט |  |  | הופיע לאחרונה ב-WWE ב-15 בנובמבר 2019 בפרק של התוכנית סמאקדאון. |
| The Forgotten Sons (ג'קסון רייקר, סטיב קאטלר ווסלי בלייק) | סמאקדאון | לא נכללו בבחירות הדראפט |  |  | הקבוצה הוסרה מהטלוויזיה ביוני 2020 לאחר הציוצים מעוררי המחלוקת של רייקר בטוויטר על תנועת Black Lives Matter ומחאות ג'ורג' פלויד. |
| איבר | Raw | לא נכלל בבחירות הדראפט |  |  | לא פעיל מאז ספטמבר 2020 עקב פציעה בצוואר. |
| ג'ינדר מהאל | Raw | לא נכלל בבחירות הדראפט |  |  | לא פעיל מאז מאי 2020 עקב פציעה בברך. |
| קיין | סמאקדאון | לא נכלל בבחירות הדראפט |  |  | לא פעיל מאז ינואר 2020 עקב היותו ראש עיר של מחוז נוקס, טנסי. |
| מאריס | סמאקדאון | לא נכלל בבחירות הדראפט |  |  | הופיעה לאחרונה ב-WWE ב-13 בדצמבר 2019 בפרק של התוכנית סמאקדאון. |
| מיקי ג'יימס | Raw | לא נכללה בבחירות הדראפט (לילה 1) |  |  |  |
| מוג'ו ראולי | סמאקדאון | לא נכלל בבחירות הדראפט |  |  | הופיע לאחרונה ב-WWE ב-19 ביוני 2020 בפרק של התוכנית סמאקדאון. |
ביאורים

↑  אליפות זוגות הנשים של ה-WWE מוגנת במותגים Raw, סמאקדאון ו-NXT בלי שום קשר למותג שאליו הועברו האלופות.
↑  קינגסטון וודס, שביצע את חזרתו לארגון לאחר פציעה זכו באליפות הזוגות של סמאקדאון מסזארו ושינסקה נקאמורה ומיד לאחר מכן הועברו למותג Raw.
↑  בזמן שטי-באר, מייס, סלאפג'ק ורקונינג נרשמו כחלק מהרוסטר של NXT על ידי האתר הרשמי של ה-WWE, דווח ב-21 בספטמבר 2020 בפרק של התוכנית Raw, שהם קיבלו חוזים למותג Raw.
↑  תחילה, סאליבן לא נכלל בבחירות הדראפט, אך בסופו של דבר נוסף אליו על ידי האתר הרשמי של ה-WWE ב-9 באוקטובר 2020 בפרק של התוכנית סמאקדאון רגעים ספורים לאחר הניצחון של ג'ף הארדי ומאט רידל על המיז וג'ון מוריסון.
↑  אף על פי שלא היה חלק מהדראפט של אוקטובר 2019 ונמנה כמתאבק חופשי, סאליבן נרשם כמתאבק סמאקדאון על ידי האתר הרשמי של ה-WWE.
↑  אליפות 24/7 מוגנת בכל חמשת המותגים של ה-WWE בלי שום קשר למותג שאליו הועבר האלוף.
↑  דאבה-קאטו החל להופיע ב-Raw Underground כמתאבק חופשי מאז אוגוסט 2020.
↑  אף על פי שנרשם כחלק מהרוסטר של NXT, רואס החל להופיע ב-Raw Underground מאז אוגוסט 2020.
↑  בזמן שלא נמנתה כחלק מהרוסטר של Raw על ידי האתר הרשמי של ה-WWE, דווח ב-21 בספטמבר 2020 בפרק של התוכנית Raw, שהיא קיבלה חוזה למותג Raw.
↑  אף על פי שלא היה חלק מהדראפט של אוקטובר 2019 ונמנה כמתאבק חופשי, קיין נרשם כמתאבק סמאקדאון על ידי האתר הרשמי של ה-WWE.
הערות שוליים

↑  ארגון ה-WWE מכריז על תאריכי קיום הדראפט
1 2  תקנון הדראפט ורשימת בחירות מתאבקי הדראפט פורסמו
↑  בלעדי: חוקי הדראפט 2020
1 2  כל תוצאות הדראפט לשנת 2020
↑  חמישה מתאבקים הועברו בין המותגים במהלך התוכנית Talking Smack
↑  כוכבת ה-WWE הוסרה מהרוסטר
↑  עדכון הסטטוס של שורטי ג'י
↑  לוצ'ה האוס פארטי מועברים ל-Raw
↑  עדכון בחירות דראפט נוספות בין המותגים
ברון סטרומן

| --- | --- |

סטרומן, מרץ 2018
 לידה:  6 בספטמבר 1983 (בן 41) שרליס פורד שבצפון קרוליינה
 שם במה:  ברון סטומן ברון סטרומן בריינס סטרומן
 כינוי:  המפלצת בין הגברים
 משקל:  175 ק"ג
 גובה:  2.03 מטר
 מקום מגורים:  אורלנדו, פלורידה
 לאום:  אמריקאי
 קריירה מקצוענית:  19 בדצמבר 2014 – הווה (9 שנים)
 מאמנים:  WWE Performance Center
 ליגות:  WWE
 מידע אישי
 בן או בת זוג:  ראקל גונזלס (9 בספטמבר 2021–?)  Kamille (2014–2018) 
 
אדם ג'וזף שר (באנגלית: Adam Joseph Scherr; נולד ב-6 בספטמבר 1983), הידוע יותר בשם הבמה שלו, ברון סטרומן הוא מתאבק אמריקאי, המופיע בארגון ההיאבקות WWE, בתוכנית הדגל Raw.
ביוגרפיה

שר גדל בעיר קטנה בדמותה של שרילס פורד הנמצאת בצפון קרוליינה. בבית ספר נטל חלק בענפי ספורט כמו פוטבול, אתלטיקה קלה והיאבקות. לאחר שסיים את הלימודים בשנת 2001 ולקראת סוף העשור החל להשתתף בתחרויות סטרונגמן (תחרויות שעוסקות באתלטיקה הדורשת כוח).
קריירת היאבקות מקצועית > WWE > התחלת הקריירה (2013–2015)

שר חתם על חוזה פיתוח עם ה-WWE בתחילת שנת 2013 ונשלח למתחם האימונים שלהם באורלנדו, פלורידה, שם התחרה בשם ברון סטומן. ב-19 בדצמבר 2014 ערך את הופעת הבכורה שלו בזירה באירוע של NXT שאינו שודר לטלוויזיה בג'קסונוויל, פלורידה, כשניצח את צ'אד גייבל. שר ערך הופעות נוספות כחלק מהאנשים שליוו לזירה את המתאבק אדם רוז.
קריירת היאבקות מקצועית > WWE > משפחת וויאט (2015–2016)

ב-24 באוגוסט בתוכנית Raw, הופיע שר בשם הבמה ברון סטרומן, כשהוא עורך את הופעת הבכורה שלו ברוסטר הראשי ותוקף את דין אמברוז ורומן ריינס. תקיפה זו צירפה אותו למשפחת וויאט לצד המנהיג בריי וויאט ולוק הארפר. סטרומן ערך את הקרב הטלוויזיוני הראשון שלו שבוע לאחר מכן כשניצח את אמברוז בפסילה. ב-20 בספטמבר במסגרת האירוע לילה של אלופים, משפחת וויאט ניצחה את אמברוז, ריינס וכריס ג'ריקו בקרב שלושה נגד שלושה. באירוע TLC: שולחנות, סולמות וכיסאות, שהתקיים ב-13 בדצמבר, משפחת וויאט ניצחה את קבוצת "האורגינלים" של הארגון ECW (הדאדליז, ריינו וטומי דרימר) בקרב הדחות שולחנות ארבעה נגד ארבעה (כשהחבר הרביעי במשפחת וויאט היה אריק רואן).
ב-24 בינואר 2016 סטרומן השתתף בקרב הרויאל ראמבל המסורתי של אירוע הרויאל ראמבל, שהיה על אליפות ה-WWE העולמית במשקל כבד. בקרב זה סטרומן הדיח חמישה משתתפים, ומי שהדיח אותו היה ברוק לסנר. ב-21 בפברואר באירוע פאסטליין, משפחת וויאט הפסידה לביג שואו, קיין ורייבאק, אך ניצחו את אותם שלושה לילה לאחר מכן ב-Raw. בחודש יולי משפחת וויאט החלה בפיוד נגד אליפות הזוגות של Raw, הניו דיי (ביג אי, קופי קינגסטון ואקסבייר וודס), שהסתכם לקרב באירוע באטלגראונד, שבו משפחת וויאט יצאה עם ידה על העליונה.
קריירת היאבקות מקצועית > WWE > תקופות כהונה כאלוף (2020–2021)

ב-10 בינואר 2020, סטרומן גבר על שינסקה נקאמורה בקרב שאינו היה על האליפות הבין-יבשתית של האחרון. ב-24 בינואר, סטרומן ואליאס ניצחו בקרב זוגות את סזארו ושינסקה נקאמורה. באירוע הרויאל ראמבל, שנערך ב-26 בינואר, סטרומן התחרה בקרב הרויאל ראמבל המסורתי, כשנכנס כמספר ה-14, אך הודח על ידי ברוק לסנר. חמישה ימים לאחר מכן בתוכנית סמאקדאון, סטרומן גבר על שינסקה נקאמורה וכתוצאה מכך הפך לאלוף הבין יבשתי החדש, חגורת אליפות היחידים הראשונה שלו בארגון. ב-21 בפברואר, סטרומן ואליאס ניצחו את סזארו ושינסקה נקאמורה בקרב "סימפוניית ההרס". באירוע תא ההדחות, שנערך ב-8 במרץ, סטרומן הפסיד את התואר לסמי זיין במהלך קרב האנדיקאפ 3 נגד 1.
באירוע רסלמניה 36, רומן ריינס היה אמור להתחרות נגד האלוף האוניברסלי, גולדברג על האליפות האוניברסלית. לעומת זאת, ב-3 באפריל בתוכנית סמאקדאון, ברון סטרומן הוכרז כמחליף של ריינס בקרב. חילוף זה נבע מבקשתו של ריינס לא לקחת חלק באירוע, משום שהוא נמצא במצב של כשל חיסוני מההתמודדות הקודמת שלו במחלת הלוקמיה. בלילה הראשון של האירוע רסלמניה 36, שהוקלט ב-25 וב-26 במרץ (ושודר ב-4 באפריל), סטרומן ניצח את גולדברג והפך לאלוף האוניברסלי החדש, חגורת אליפות העולם הראשונה שלו בקריירה. ב-10 באפריל, סטרומן גבר על שינסקה נקאמורה בקרב שאינו היה על תוארו. באירוע כסף בבנק, שנערך ב-10 במאי, סטרומן גבר על בריי וויאט וכתוצאה מכך שמר על האליפות האוניברסלית. ב-15 במאי, סטרומן ומחזיק מזוודת כסף בבנק, אוטיס ניצחו את המיז וג'ון מוריסון. שבוע לאחר מכן, הוא ניצח את המיז בקרב שאינו היה על תוארו. לאחר הקרב, מוריסון איתגר את סטרומן לקרב האנדיקאפ 2 נגד 1 על האליפות האוניברסלית באירוע באקלאש, אתגר שסטרומן נענה אליו בחיוב. באירוע זה, שנערך ב-14 ביוני, סטרומן גבר עליהם והגן על התואר בהצלחה. ב-17 ביולי, סטרומן ניצח את ג'ון מוריסון. באירוע The Horror Show at Extreme Rules, שנערך ב-19 ביולי, סטרומן הפסיד לבריי וויאט בקרב בִּיצָת וויאט שלא היה על תוארו. באירוע סאמרסלאם, שנערך ב-23 באוגוסט, סטרומן הפסיד את התואר ל"שד" בריי וויאט בקרב ספירות בכל מקום. שבוע לאחר מכן באירוע פייבאק, סטרומן כשל בניסיון השבת התואר שלו, כאשר רומן ריינס ניצח בקרב ללא חוקים משולש אשר כלל בנוסף את האלוף האוניברסלי החדש, "השד" בריי וויאט. ב-12 באוקטובר בפרק של התוכנית Raw כחלק מהדראפט, סטרומן הועבר למותג Raw. ב-16 באוקטובר בפרק של התוכנית סמאקדאון, סטרומן כשל בניסיונו לזכות באליפות האוניברסלית, כשהפסיד לרומן ריינס. ב-19 באוקטובר בפרק של התוכנית Raw, סטרומן גבר על קית' לי. ב-2 בנובמבר, סטרומן ניצח את קית' לי ושיימוס בקרב משולש וכתוצאה מכך העפיל לקבוצת Raw לקראת קרב ההדחות המסורתי של אירוע סדרת ההישרדות. באירוע זה, שנערך ב-22 בנובמבר, קבוצת Raw‏ (AJ סטיילס, קית' לי, שיימוס, ברון סטרומן ורידל) ניצחה את קבוצת סמאקדאון (קווין אואנס, ג'יי אוסו, המלך קורבין, סת' רולינס ואוטיס) בקרב הדחות הגברים המסורתי, שהיה במעמד צד אחד; כלומר, אף חבר מקבוצת Raw לא הודח.
קריירת היאבקות מקצועית > WWE > מגוון פיודים (2021)

ב-22 בפברואר 2021, סטרומן הפסיד לבובי לאשלי. באירוע פאסטליין, שנערך ב-21 במרץ ובלילה לאחר מכן בפרק של התוכנית Raw, סטרומן ניצח את אליאס בקרבות יחידים. ב-29 במרץ, סטרומן ניצח את ג'קסון רייקר. ב-12 באפריל, סטרומן השתתף בקרב משולש נגד דרו מקינטייר ורנדי אורטון אשר קבע את הטוען לכתר לאליפות ה-WWE באירוע רסלמניה באקלאש, שבסופו מקינטייר ניצח. שבועיים לאחר מכן, סטרומן גבר על מקינטייר בקרב יחידים. ב-3 במאי, סטרומן הפסיד לבובי לאשלי.
אליפויות והישגים

הישגים במגזין ההיאבקות Pro Wrestling Illustrated - PWI
PWI דירג אותו במקום ה-6 מתוך 500 המתאבקים הטובים ביותר לשנת 2018
הישגים בארגון ההיאבקות World Wrestling Entertainment - WWE
האליפות האוניברסלית (פעם אחת)
האליפות הבין-יבשתית (פעם אחת)
אליפות הזוגות של Raw (פעמיים)  - עם ניקולאס (1) וסת' רולינס (1)
אליפות הרויאל ראמבל הגדול ביותר (פעם אחת)
הרויאל ראמבל הגדול ביותר (2018)
מחזיק מזוודת "כסף בבנק" (2018)
קרב הבאטל רויאל לזכרו של אנדרה הענק (2019)
הישגים במגזין ההיאבקות Wrestling Observer Newsletter - WON
המתאבק בעל השיפור הגדול ביותר של השנה (2017)
הקרב הגרוע של השנה (2020)  - נגד "השד" בריי וויאט באירוע The Horror Show at Extreme Rules
הפיוד הגרוע של השנה (2020)  - נגד "השד" בריי וויאט
ג'ון בראנץ'

ג'ון בראנץ' הבן (באנגלית: John Branch Jr.;‏ 4 בנובמבר 1782 – 3 בינואר 1863) היה פוליטיקאי אמריקאי, שכיהן כחבר הסנאט של ארצות הברית, מזכיר הצי של ארצות הברית, מושל קרוליינה הצפונית והמושל האחרון של טריטוריית פלורידה.
ביוגרפיה

בראנץ' נולד ב-4 בנובמבר 1782 במחוז הליפקס שבקרוליינה הצפונית למשפחה עשירה בעלת קרקעות. הוא למד באוניברסיטת קרוליינה הצפונית בצ'אפל היל, שם הוא היה חבר באגודה פילנתרופית. הוא העסיק את עצמו כבעל מטעים וכאיש ציבור. בין השנים 1811 -1817 הוא כיהן כחבר הסנאט של קרוליינה הצפונית ולאחר מכן ועד 1820 הוא כיהן כמושל המדינה. לאחר תקופת כהונה נוספת בסנאט המדינה הוא ייצג אותה בסנאט של ארצות הברית בין השנים 1823–1829 והיה מתומכיו הבולטים של אנדרו ג'קסון.
כאשר נבחר ג'קסון לנשיאות ארצות הברית הוא בחר בבראנץ' לתפקיד מזכיר הצי. בתפקידו זה קידם בראנץ' מספר רפורמות במדיניות ובמנהלה של צי ארצות הברית, שרבות מהן לא יושמו אלא שנים רבות לאחר מכן. הוא צמצם את המשאבים שהוקצו לטובת בניית ספינות חדשות, תוך כדי שהוא הרחיב את המשאבים שהוקצו לטובת שיפוצים נרחבים של ספינות קיימות. בראנץ' גם דאג לשליחתה של הפריגטה USS Potomac אל המזרח הרחוק כדי להעניש את רוצחי צוותי ספינות סוחר אמריקאיות וכדי לקדם באופן כללי את הגנת הסחר האמריקאי באזור.
ב-1831 התפטר בראנץ' מתפקידו במהלך מה שנודע כפרשיית התחתונית שבה היה מעורב נידוי חברתי של פגי איטון, רעייתו של מזכיר המלחמה ג'ון איטון, על ידי קבוצה של חברי הקבינט של ארצות הברית ונשותיהם בהובלתה של פלוריד קלהון, רעייתו של סגן הנשיא ג'ון קלהון. מאוחר יותר באותה השנה נבחר בראנץ' כחבר בית הנבחרים של ארצות הברית ובהמשך למשרות פוליטיות שונות בקרוליינה הצפונית. באמצע שנות ה-30 של המאה ה-19 הוא עבר למחוז לאון שבפלורידה, שם הוא חי במשך רוב 15 השנים הבאות באחוזת לייב אוק שבבעלותו. ב-1844 מינה אותו הנשיא ג'ון טיילר למושל פלורידה, שהייתה אז עדיין טריטוריה ובתפקיד זה הוא כיהן עד לבחירות הראשונות למשרת מושל המדינה ב-1845 שנערכו לרגל קבלתה של פלורידה כמדינה. בראשית שנות ה-50 של המאה ה-19 שב בראנץ' לקרוליינה הצפונית.
ג'ון בראנץ' נפטר באנפילד שבקרוליינה הצפונית ב-4 בינואר 1863. הוא נטמן בבית הקברות אלמווד שבמקום. הוא היה דודו של גנרל צבא הקונפדרציה לורנס אובריאן בראנץ'. בתו נישאה לדניאל סמית' דונלסון, פוליטיקאי ואיש צבא ואחיינו של הנשיא ג'קסון. על שמו של בראנץ' קרוי מחוז במישיגן.
דראפט 2019 (WWE)

| דראפט 2019> מידע כללי | דראפט 2019> מידע כללי | דראפט 2019> מידע כללי |  |
| --- | --- | --- | --- |
| תאריכים | 11 ו-14 באוקטובר 2019 | 11 ו-14 באוקטובר 2019 |  |
| מיקום | לאס וגאס, נבדה (11 באוקטובר: סמאקדאון) דנוור, קולורדו (14 באוקטובר: Raw) | לאס וגאס, נבדה (11 באוקטובר: סמאקדאון) דנוור, קולורדו (14 באוקטובר: Raw) |  |
סקירה
ליגה: WWE
| מותג (ים) | Raw סמאקדאון 205 לייב (יציאה מהמותג בלבד) NXT (יציאה מהמותג בלבד) | Raw סמאקדאון 205 לייב (יציאה מהמותג בלבד) NXT (יציאה מהמותג בלבד) |  |
| → אפריל 2019 | אוקטובר 2019 | 2020 ← |  |
הדראפט של ה-WWE לשנת 2019 (באנגלית: 2019 WWE Draft) היה הדראפט ה-14, שהופק על ידי ארגון ההיאבקות האמריקאי, ה-WWE, בין המותגים ‏Raw‏ וסמאקדאון. האירוע חזר לשמו המקורי ("הדראפט") ולפורמט המסורתי שלו, כשזה הוא הדראפט השני לשנת 2019 לאחר הסופרסטאר שייק-אפ, שהתקיים בחודש אפריל. האירוע נערך יומיים: 11 ו-14 באוקטובר 2019 בתוכניות סמאקדאון ו-Raw, ברשת הטלוויזיה פוקס ו-USA, בהתאמה. התוכנית סמאקדאון שודרה מארנת T-Mobile שבלאס וגאס, נבדה, בעוד שהתוכנית Raw שודרה מהפפסי סנטר שבדנוור, קולורדו. זה הוא הדראפט הראשון שבו לרשת הטלוויזיה המייצגת את המותג, הייתה השפעה על החלטות המותג בדראפט.
שנת 2019 הייתה השנה הראשונה, שבה שתי מהדורות דראפט התקיימו באותה השנה. ההחלטה על קיום הדראפט הגיעה מכיוון שהיו חילוקי דעות לגבי חוק הויילד קארד שנחקק במהלך הסופרסטאר שייק-אפ בחודש אפריל, בנוסף למעבר של סמאקדאון לרשת הטלוויזיה פוקס. יותר מ-70 מתאבקים (גם מתאבקי היחידים וגם מתאבקי הזוגות) מהתוכניות Raw, סמאקדאון, NXT ו-205 לייב היו יכולים להיות מועברים בין המותגים Raw או סמאקדאון. מרבית בחירות הדראפט הוכרזו במהלך השידורים החיים של התוכניות סמאקדאון ו-Raw, בעוד שהבחירות המשניות הוכרזו לאחר קיום הדראפט באתר הרשמי של ה-WWE. כחלק מהעלילה, מתאבקים שלא הועברו בדראפט הפכו למתאבקים עצמאיים, כשניתנה להם הבחירה באיזה מותג הם יחתמו. חוק הויילד קארד בוטל לאחר קיום דראפט זה.
הפקה > רקע

באפריל 2019, ה-WWE קיימו את הסופרסטאר שייק-אפ, ששימש כדראפט בין המותגים כאשר הפורמט אינו היה מסודר וההחלטות על בחירות הדראפט התקיימו מאחורי הקלעים ולא על המסך. לאחר קיום השייק-אפ, יושב ראש ומנכ"ל ה-WWE, וינס מקמהן, הציג את חוק הויילד קארד, שבמסגרתו כמות של עד ארבעה מתאבקים ממותג אחד קיבלה רשות להופיע במותג האחר לאותה התוכנית. לעומת זאת, ההתניות של חוק זה אינן נאכפו בפועל, כשמתאבקים מרובים (מעל הכמות המותרת של ארבעה) הופיעו במותגים השונים, מה שלמעשה טשטש את זהות החלוקה בין המותגים Raw וסמאקדאון. עם המעבר של סמאקדאון לרשת הטלוויזיה פוקס בחודש אוקטובר והישארותה של Raw ברשת הטלוויזיה USA, ה-WWE החליטו על קיום דראפט שני אשר יחלק את המתאבקים למותגים השונים, והפעם באופן ברור יותר. הדראפט הוכרז ל-11 ו-14 באוקטובר בתוכניות סמאקדאון ו-Raw, בהתאמה. האירוע חזר לשמו המקורי ("הדראפט") ולפורמט המסורתי שלו, כשזאת הייתה הפעם הראשונה שבה לרשת הטלוויזיה המייצגת את המותג, הייתה השפעה על החלטות המותג בדראפט. כמו כן, חוק הויילד קארד בוטל לאחר קיום דראפט זה.
ידוענים רבים אושרו כי הם יופיעו במהלך הדראפט כמו שחקן ה-MLB והאנליסט של רשת פקוס, אלכס רודריגז, שחקני התוכנית סאטרדיי נייט לייב, מייקל צ'ה וקולין ג'וסט (שהשתתפו בקרב הבאטל רויאל לזכר אנדרה הענק ברסלמניה 35 בחודש אפריל), כוכב הסדרה מר רובוט, כריסטיאן סלייטר, מגיש NFL on Fox, ג'ו באק, חבר היכל התהילה של הפוטבול המקצועני, טרוי אייקמן, מגיש התוכנית Mad Money, ג'ים קריימר, האנליסטים של התוכנית FOX MLB, קווין בורקהארט ופרנק תומאס, מגישי התוכנית FOX NFL Sunday, טרי בראדשו, האווי לונג, מייקל סטרהאן, ג'ימי ג'ונסטון וטוני גונזאלס, האנליסטים של FOX NFL, רונדה ברבר, צ'ארלס דייוויס, כריס ספילמן ודאריל ג'ונסטון, מגישי התוכנית FOX NFL Kickoff, קאריסה תומפסון, מייקל ויק ופיטר שרגר, מגישי התוכנית Big Noon Kickoff, רוב סטון (אלוף 24/7 לשעבר), בריידי קווין, רג'י בוש, מאט ליינרט ואורבן מאייר, האנליסט של Fox College Football, ג'ואל קלאט, דולה היל מהסדרות בניחוש חוקר וחליפות, ג'יימס רודיי מהסדרה בניחוש חוקר, מרקוס לימוניס מהסדרה The Profit, מרגרט ג'וזפס ומליסה גורגה מהסדרה עקרות הבית האמיתיות של ניו ג'רזי, רודני האריסון וכריס סימס מהתוכנית Football Night in America, ורבקה לואו, רובי מוסטו וקייל מרטינו מהתוכנית Premier League Live.
הפקה > חוקי הדראפט 2019

חוקי הדראפט פורסמו באתר הרשמי של ה-WWE ב-11 באוקטובר. רשימת המתאבקים אשר ייקחו חלק בדראפט פורסמה באותו היום. מעל ל-70 מתאבקים מהתוכניות Raw, סמאקדאון, NXT ו-205 לייב, בנוסף למתאבקי זוגות וצוותים, היו יכולים להיות מועברים בין המותגים Raw או סמאקדאון. האלופים נכללו גם הם ברשימה (אף על פי שאלוף 24/7 ואלופות זוגות הנשים של ה-WWE היו גם חלק מהדראפט, הם עדיין הגנו על חגורות האליפות שלהם בכל המותגים).
חוקי הדראפט היו כדלקמן:
עד 30 בחירות הוקצבו לתוכנית סמאקדאון של 11 באוקטובר, בעוד שעד 41 בחירות הוקצבו לתוכנית Raw ב-14 באוקטובר.
לכל שתי בחירות דראפט לסמאקדאון, Raw קיבלה שלוש בחירות דראפט (זאת משום שסמאקדאון היא בעלת אורך תוכנית של שעתיים, בעוד ש-Raw בעלת אורך תוכנית של שלוש שעות).
צמדים נחשבו כבחירת דראפט אחת, אלא אם כן, רשתות הטלוויזיה פוקס או USA רצתה רק מתאבק אחד מהצמד.
מתאבקים שלא הועברו בדראפט הפכו אוטומטית למתאבקים עצמאיים, כשגורלם היה בידיהם בבחירה באיזה מותג הם יחתמו.
תוצאות הדראפט

הדראפט התחלק בין השידורים של התוכניות, כש-30 בחירות הוקצבו לסמאקדאון ו-41 הוקצבו ל-Raw. מתאבקים הועברו במהלך התוכנית שבה נמצאו מלכתחילה. מתאבקים שלא הועברו הפכו מיידית לעצמאיים, כשניתנה להם הבחירה באיזה מותג הם יחתמו.
תוצאות הדראפט > סמאקדאון (11 באוקטובר)

הלילה הראשון של הדראפט לשנת 2019 הכיל ארבעה סיבובים. מנהלת המותג הראשית, סטפני מקמהן, היא זו שהכריזה על בחירות הדראפט של כל סיבוב. נציג Raw והאלוף האוניברסלי, סת' רולינס, ניצח בפסילה את נציג סמאקדאון, רומן ריינס, והעניק ל-Raw את בחירת הדראפט הראשונה של הלילה.
| סיבוב | # | מתאבק | מותג לפני הדראפט | תפקיד | מותג לאחר הדראפט |
| --- | --- | --- | --- | --- | --- |
| 1 | 1 | בקי לינץ' | Raw | מתאבקת אלופת הנשים של Raw | Raw |
| 1 | 2 | רומן ריינס | סמאקדאון | מתאבק | סמאקדאון |
| 1 | 3 | O.C. (AJ סטיילס, לוק גאלוס וקארל אנדרסון) | Raw | צוות אלוף ארצות הברית (סטיילס) | Raw |
| 1 | 4 | "השד" בריי וויאט | Raw | מתאבק | סמאקדאון |
| 1 | 5 | דרו מקינטייר | Raw | מתאבק | Raw |
| 2 | 6 | רנדי אורטון | סמאקדאון | מתאבק | Raw |
| 2 | 7 | סשה בנקס | Raw | מתאבקת | סמאקדאון |
| 2 | 8 | ריקושט | Raw | מתאבק | Raw |
| 2 | 9 | ברון סטרומן | Raw | מתאבק | סמאקדאון |
| 2 | 10 | בובי לאשלי | Raw | מתאבק | Raw |
| 3 | 11 | אלכסה בליס | Raw | מתאבקת | Raw |
| 3 | 12 | לייסי אוואנס | Raw | מתאבקת | סמאקדאון |
| 3 | 13 | קווין אואנס | סמאקדאון | מתאבק | Raw |
| 3 | 14 | הריבייבל (דאש ויילדר וסקוט דוסון) | Raw | צמד אלופי הזוגות של סמאקדאון | סמאקדאון |
| 3 | 15 | נטליה | Raw | מתאבקת | Raw |
| 4 | 16 | The Viking Raiders (איבר ואריק) | Raw | צמד | Raw |
| 4 | 17 | לוצ'ה האוס פארטי (קאליסטו, גראן מטאליק ולינסה דוראדו) | Raw | צוות | סמאקדאון |
| 4 | 18 | ניקי קרוס | Raw | מתאבקת | Raw |
| 4 | 19 | Heavy Machinery (אוטיס וטאקר) | סמאקדאון | צמד | סמאקדאון |
| 4 | 20 | הסטריט פרופיטס (אנג'לו דוקינס ומונטז פורד) | NXT | צמד | Raw |
תוצאות הדראפט > בחירות נוספות לאחר לילה מספר 1

שמונה בחירות נוספות הוכרזו באתר הרשמי של ה-WWE ב-13 באוקטובר.
| מתאבק | מותג לפני הדראפט | תפקיד | מותג לאחר הדראפט |
| --- | --- | --- | --- |
| אפולו קרוז | סמאקדאון | מתאבק | סמאקדאון |
| דרו גולאק | 205 לייב | מתאבק | סמאקדאון |
| EC3 | Raw | מתאבק | Raw |
| אריק יאנג | Raw | מתאבק | Raw |
| הית' סלייטר | Raw | מתאבק | סמאקדאון |
| סין קארה | סמאקדאון | מתאבק | Raw |
| טמינה | Raw | מתאבקת | סמאקדאון |
| The B-Team (בו דאלאס וקורטיס אקסל) | סמאקדאון | צמד | סמאקדאון |
תוצאות הדראפט > Raw‏ (14 באוקטובר)

הלילה השני של הדראפט לשנת 2019 הכיל שישה סיבובים. מנהלת המותג הראשית, סטפני מקמהן, הכריזה פעם נוספת על בחירות הדראפט של כל סיבוב. הבחירה מספר אחת של Raw ואלופת הנשים של Raw, בקי לינץ', ניצחה את נציגת סמאקדאון, שארלוט פלייר (שהחליפה את סשה בנקס, מכיוון שלא הייתה יכולה לקחת חלק בקרב מבחינה רפואית), והעניקה ל-Raw את בחירת הדראפט הראשונה של הלילה.
| סיבוב | # | מתאבק | מותג לפני הדראפט | תפקיד | מותג לאחר הדראפט |
| --- | --- | --- | --- | --- | --- |
| 1 | 1 | סת' רולינס | Raw | מתאבק האלוף האוניברסלי | Raw |
| 1 | 2 | ברוק לסנר ופול היימן | Raw | מתאבק ומנג'ר אלוף ה-WWE (לסנר) | סמאקדאון |
| 1 | 3 | שארלוט פלייר | סמאקדאון | מתאבקת | Raw |
| 1 | 4 | הניו דיי (ביג אי, קופי קינגסטון ואקסבייר וודס) | סמאקדאון | צוות | סמאקדאון |
| 1 | 5 | אנדרדה וזלינה וגה | סמאקדאון | מתאבק ומנג'רית | Raw |
| 2 | 6 | הקבוקי ווריורס (אסקה וקיירי סיין) | סמאקדאון | צמד אלופות זוגות הנשים של ה-WWE | Raw |
| 2 | 7 | דניאל בריאן | סמאקדאון | מתאבק | סמאקדאון |
| 2 | 8 | רוסב | סמאקדאון | מתאבק | Raw |
| 2 | 9 | ביילי | סמאקדאון | מתאבקת אלופת הנשים של סמאקדאון | סמאקדאון |
| 2 | 10 | אליסטר בלאק | סמאקדאון | מתאבק | Raw |
| 3 | 11 | סדריק אלכסנדר | Raw | מתאבק | Raw |
| 3 | 12 | שינסקה נקאמורה וסמי זיין | סמאקדאון (נקאמורה) | מתאבק ומנג'ר האלוף הבין יבשתי (נקאמורה) | סמאקדאון |
| 3 | 12 | שינסקה נקאמורה וסמי זיין | Raw (זיין) | מתאבק ומנג'ר האלוף הבין יבשתי (נקאמורה) | סמאקדאון |
| 3 | 13 | הומברטו קאריו 1 | 205 לייב | מתאבק | Raw |
| 3 | 14 | עלי | סמאקדאון | מתאבק | סמאקדאון |
| 3 | 15 | אריק רואן | סמאקדאון | מתאבק | Raw |
| 4 | 16 | באדי מרפי | סמאקדאון | מתאבק | Raw |
| 4 | 17 | דולף זיגלר ורוברט רוד 2 | Raw | צמד | סמאקדאון |
| 4 | 18 | ג'ינדר מהאל | סמאקדאון | מתאבק | Raw |
| 4 | 19 | כרמלה | סמאקדאון | מתאבקת | סמאקדאון |
| 4 | 20 | R-טרות' | סמאקדאון | מתאבק אלוף 24/7 | Raw |
| 5 | 21 | סמואה ג'ו | Raw | מתאבק | Raw |
| 5 | 22 | המיז | Raw | מתאבק | סמאקדאון |
| 5 | 23 | אקירה טוזאווה 1 | 205 לייב | מתאבק | Raw |
| 5 | 24 | המלך קורבין | Raw | מתאבק | סמאקדאון |
| 5 | 25 | שלטון בנג'מין | סמאקדאון | מתאבק | Raw |
| 6 | 26 | ריי מיסטריו | Raw | מתאבק | Raw |
| 6 | 27 | שורטי גייבל 1 | סמאקדאון | מתאבק | סמאקדאון |
| 6 | 28 | טייטוס אוניל | Raw | מתאבק | סמאקדאון |
| 6 | 29 | אליאס | סמאקדאון | מתאבק | סמאקדאון |
| 6 | 30 | ליב מורגן | סמאקדאון | מתאבקת | Raw |
1 קאריו, טוזאווה וגייבל לא הועברו במהלך הלילה הראשון, אך הועברו במהלך הלילה השני.

2 זיגלר ורוד היו אלופי הזוגות של Raw בזמן האירוע, אך הם הפסידו את חגורות האליפות ל-The Viking Raiders, כשלבסוף זיגלר ורוד הועברו לסמאקדאון.
תוצאות הדראפט > בחירות נוספות לאחר לילה מספר 2

עשר בחירות נוספות הוכרזו באתר הרשמי של ה-WWE במסגרת התוכנית WWE The Bump ב-16 באוקטובר.
| מתאבק | מותג לפני הדראפט | תפקיד | מותג לאחר הדראפט |
| --- | --- | --- | --- |
| סזארו | Raw | מתאבק | סמאקדאון |
| קורט הוקינס וזאק ריידר | Raw | צמד | Raw |
| דנה ברוק | Raw | מתאבקת | Raw |
| דרייק מאבריק | 205 לייב | מתאבק | סמאקדאון |
| Fire & Desire  (מנדי רוז וסוניה דוויל) | סמאקדאון | צמד | סמאקדאון |
| The IIconics (בילי קיי ופייטון רויס) | סמאקדאון | צמד | Raw |
| לוק הארפר | סמאקדאון | מתאבק | סמאקדאון |
| מוג'ו ראולי | Raw | מתאבק | Raw |
| נו ויי חוסה | Raw | מתאבק | Raw |
| שרה לוגאן | Raw | מתאבקת | Raw |
תוצאות הדראפט > טרייד לאחר הדראפט

לאחר לילה מספר 2 במסגרת פרק הבכורה של התוכנית Backstage ב-15 באוקטובר, מנהל התפעול הראשי של ה-WWE, טריפל H, הודיע על קיום טרייד בין Raw לסמאקדאון, שבמסגרתו אלופות זוגות הנשים של ה-WWE לשעבר, אלכסה בליס וניקי קרוס, הועברו מ-Raw לסמאקדאון בתמורה להטבות בבחירת הדראפט בעתיד.
| מתאבק | מותג לפני הדראפט | תפקיד | מותג לאחר הדראפט |
| --- | --- | --- | --- |
| אלכסה בליס וניקי קרוס | Raw | צמד | סמאקדאון |